《断酒》
唐代·徐夤

因论沈湎觉前非，便碎金罍与羽卮。采茗早驰三蜀使，

看花甘负五侯期。窗间近火刘伶传，坐右新铭管仲辞。

此事十年前已说，匡庐山下老僧知。

作者简介：徐夤：字昭梦，福建莆田人。登乾宁进士第，授秘书省正字。依王审知，礼待简略，遂拂衣去，归隐延寿溪（现留于绶溪公园，系莆田二十四景之一）。著有《探龙》、《钓矶》二集，诗二百六十五首。